ОУ „Наим Фрашери“ - Јагол Доленци

Основно училиште „Наим Фрашери“ (во минатото: Основно училиште „Даме Груев“; официјално: Основно општинско училиште „Наим Фрашери“ - Јагол Доленци; скратено: ООУ „Наим Фрашери“) — централно основно училиште во селото Јагол Доленци, Општина Кичево. Училиштето се наоѓа помеѓу селата Јагол и Јагол Доленци.

Денес, училиштето е именувано по албанскиот поет, Наим Фрашери, додека во минатото училиштето го носело името на македонскиот револуционер Даме Груев.

 Местоположба 

Објектот на централниот објект на училиштето се наоѓа на самиот влез во селото Јагол Доленци, од десната страна на асфалтниот пат.

 Историја 

Првото училиште во селото било отворено во 1906 година, кога предавал Љуба Репиќ. Училиштето отсекогаш било централно, бидејќи селото служело како средиште за околните 12 села.

 Настава 

Во училиштето наставата се изведува на албански наставен јазик.

Училиштето во минатото имало настава на македонски наставен јазик.

 Подрачни училишта 

Во составот на училиштето влегуваат следниве подрачни училишта:
 ПУ „Наим Фрашери“ - Туин, деветгодишно подрачно училиште;
 ПУ „Наим Фрашери“ - Калешовци, петгодишно подрачно училиште;
 ПУ „Наим Фрашери“ - Папрадиште, петгодишно подрачно училиште; и
 ПУ „Наим Фрашери“ - Бериково, петгодишно подрачно училиште.

Наставата од шесто до деветто одделение, учесниците од подрачното училиште во Калешовци продолжуваат да ја следат во подрачното училиште во Туин, додека останатите во централното училиште во Јагол Доленци.

 Наводи 

Категорија:Основни училишта во Општина Кичево
Јагол Доленци
Категорија:Јагол Доленци
Категорија:Основни училишта во Македонија